Անտոնին Զապոտոցկի

Անտոնին Զապոտոցկի (, ), Չեխոսլովակիայի կոմունիստ քաղաքական գործիչ, գրող։

Ծնվել է Կլադնոյի շրջանում (Ավստրո-Հունգարիա, այժմ Չեխիա)։ Հայրը՝ Լադիսլավ Զապոտոցկին, Չեխիայի սոցիալ դեմոկրատական (ՉՍԴԿ) կուսակցության հիմնադիրներից էր։

Եղել է 1920 թվականին Պետրոգրադում անցկացված Կոմունիստական կուսակցության երկրորդ համաժողովի ՉՍԴԿ ձախ թևի պատվիրակ։ Բոգոմիր Շմերալի հետ միասին հիմնադրել են Չեխոսլովակիայի կոմունիստական կուսակցությունը, երբ այն 1921 թվականին առանձնացավ Չեխիայի սոցիալ դեմոկրատական (ՉՍԴԿ) կուսակցությունից։

1921 թվականին դարձել է Չեխոսլովակիայի կոմկուսի (ՉԿԿ) ԿԿ-ի անդամ, 1922-1925 թվականներին՝ ՉԿԿ-ի գլխավոր քարտուղար։ Մասնակցել է Կոմինտերնի II (1920), VI (1928), VII (1935, ընտրվել է Կոմինտերնի գործադիր կոմիտեի անդամության թեկնածու) կոնգրեսներին։ 1945-1950 թվականներին եղել է Չեխոսլովակիայի արհմիությունների կենտրոնական խորհրդի նախագահ, 1948-1953 թթ.՝ կառավարության նախագահ՝ փոխարինելով Կլեմենտ Գոտվալդին, ով դարձավ երկրի նախագահ։ 

1953 թվականի մարտի 14-ին, Իոսիֆ Ստալինի թաղումից վերադառնալուց հետո, Գոտվալդը մահացավ և նախագահ դարձավ Անտոնին Զապոտոցկին, ով երկիրը կառավարեց 1953-1957 թվականներին։

Ծանոթագրություններ

Աղբյուրներ 
 H. Gordon Skilling, "The Formation of a Communist Party in Czechoslovakia", American Slavic and East European Review, Vol. 14, No. 3 (Oct., 1955), p. 346-358 
 H. Gordon Skilling, "The Comintern and Czechoslovak Communism: 1921-1929", American Slavic and East European Review, Vol. 19, No. 2 (Apr., 1960), p. 234-247 

Չեխ գրողներ
Չեխիայի քաղաքական գործիչներ
Չեխիայի ղեկավարներ
Չեխիայի վարչապետներ
Չեխ պետական գործիչներ